A hatósági ügyek intézésének rendjével kapcsolatos adatok

**Bejelentés köteles és működési engedély köteles kereskedelmi tevékenységek**

1. Az államigazgatási, önkormányzati és egyéb hatósági ügyekben ügyfajtánként és eljárás-típusonként a hatáskörrel rendelkező szerv megnevezése, hatáskör gyakorlásának átruházása esetén a ténylegesen eljáró szerv megnevezése

A bejelentés-köteles kereskedelmi tevékenységek bejelentésével, módosításával, megszüntetésével és a működési engedélyhez kötött kereskedelmi tevékenység engedélyezésével, módosításával, megszüntetésével kapcsolatos ügyekben első fokon a jegyző jár el. A bejelentéseket és kérelmeket a Balotaszállási Közös Önkormányzati Hivatal Zsanai Kirendeltségén kell benyújtani.

2. Az államigazgatási, önkormányzati és egyéb hatósági ügyekben ügyfajtánként és eljárás-típusonként a hatáskörrel rendelkező, hatáskör gyakorlásának átruházása esetén a ténylegesen eljáró szerv illetékességi területe

A kereskedelmi tevékenységek végzésének feltételeiről szóló 210/2009.(IX.29.)

Kormányrendelet /továbbiakban: Kormányrendelet/ szerint a kereskedő székhelye szerinti település jegyzője jár el Zsana Község közigazgatási területén.

3. Az államigazgatási, önkormányzati és egyéb hatósági ügyekben az ügyintézéshez szükséges dokumentumok, okmányok felsorolása

* Bejelentés-köteles kereskedelmi tevékenység folytatásáról szóló bejelentést a Kormányrendelet 1. melléklet A) pontjában meghatározott formanyomtatványon kell benyújtani, csatolni kell a bejelentéshez a nem a kérelmező tulajdonában lévő üzlet esetében az üzlethelyiség, terület használatának jogcímére vonatkozó okiratot / bérleti szerződést/ a tulajdoni lap kivételével, haszonélvezet esetében - ha nem a tulajdonos vagy a haszonélvező a kérelmező - a haszonélvező hozzájárulását igazoló okiratot, közös tulajdonban álló üzlet esetében, ha nem a tulajdonostársak közössége a kérelmező, a tulajdonostársa hozzájárulását igazoló okiratot.
* Működési engedély iránti kérelmet a Kormányrendelet 1. melléklet B) pontjában meghatározott formanyomtatványon kell benyújtani, csatolni kell a bejelentéshez a nem a kérelmező tulajdonában lévő üzlet esetében az üzlethelyiség, terület használatának jogcímére vonatkozó igazoló okiratot /bérleti szerződést/ a tulajdoni lap kivételével, haszonélvezet esetében - ha nem a tulajdonos vagy a haszonélvező a kérelmező - a haszonélvező hozzájárulását igazoló okiratot, közös tulajdonban álló üzlet esetében, ha nem a tulajdonostársak közössége a kérelmező, a tulajdonostársak hozzájárulását igazoló okiratot.

- Bejelentés-köteles kereskedelmi tevékenység adataiban történő változást, bejelentés­köteles kereskedelmi tevékenység megszűnését, működési engedély adataiban történő változást, működési engedéllyel folytatott tevékenység megszűnését a Balotaszállási Közös Önkormányzat Hivatal ügyintézőnél található formanyomtatványon kell bejelenteni. Amennyiben a kereskedő működési engedéllyel üzemeltetett üzlet megszűnését jelenti be, a kitöltött nyomtatvány mellé szükséges csatolnia a működési engedély eredeti példányát. Valamennyi nyomtatvány megtalálható a [www.balotaszallas.hu](http://www.balotaszallas.hu) honlapon.

4. Az államigazgatási, önkormányzati és egyéb hatósági ügyekben az eljárási illetékek, igazgatási szolgáltatási díjak összege

* Bejelentés-köteles kereskedelmi tevékenység folytatásáról szóló bejelentés illetéke: 3.000.- Ft, módosítása, megszüntetés illetékmentes.Az illetéket mindig illetékbélyegen kell leróni.
* Működési engedély iránti kérelem, módosítás iránti kérelem, megszűnés: illetékmentes.

Bejelentés-köteles kereskedelmi tevékenység bejelentés, módosítása, megszűnése esetén másodfokú eljárás nincs.

Működési engedélyezési, módosítási ügyekben hozott határozat elleni fellebbezés illetékmentes.

5. Az államigazgatási, önkormányzati és egyéb hatósági ügyekben az alapvető eljárási szabályok, ezek magyarázata, az ügyintézést segítő útmutatók, az ügymenetre vonatkozó tájékoztatás

* Bejelentés-köteles kereskedelmi tevékenység bejelentése ***ügymenet:***

A bejelentés-köteles kereskedelmi tevékenység bejelentéséről szóló formanyomtatványt 1 példányban kell kitölteni, melyre fel kell ragasztani a 3.000.- Ft-os illetékbélyeget. Csatolni kell mellé a bérleti szerződést, amennyiben bérelt üzletről, területről van szó. Amennyiben a kereskedő üzlethelyiségben folytatja a kereskedelmi tevékenységet, szükséges hozni a nyomtatványboltban beszerezhető Vásárlók Könyvét. A nyilvántartásba vételre néhány napon belül kerül sor, az elkészült Igazolás a kereskedő részére postázásra kerül, lehetőség van személyes átvételre is. A bejelentett tevékenységről a Zala Megyei kormányhivatal kerül értesítésre, amennyiben élelmiszert is forgalmaz a kereskedő, amennyiben élelmiszert is forgalmaz a kereskedő, akkor a Bács-Kiskun Megyei Kormányhivatal Kiskunhalasi Járási Hivatala, Élelmiszerláncbiztonsági - és Állategészségügyi Osztály kerül értesítésre.

* Bejelentés-köteles kereskedelmi tevékenység adataiban történő változás:

A bejelentés-köteles kereskedelmi tevékenység adataiban történő változást haladéktalanul, nyitva tartási idő változást az azt megelőző 8 napon belül köteles bejelenteni a kereskedő, a bejelentés illetékmentes, az adatokban történő változást a bejelentés napján nyilvántartásba vesszük.

* Bejelentés-köteles kereskedelmi tevékenység megszüntetése:

A bejelentés-köteles tevékenység megszüntetését haladéktalanul be kell jelenteni, a bejelentés-köteles kereskedelmi tevékenységről szóló igazolást nem kell leadni.

* Működési engedélykiadása iránti eljárás:

A kérelmet formanyomtatványon kell benyújtani, illeték - és igazgatási szolgáltatási díjmentes. A kérelem beérkezését követően végzésben keressük meg a szakhatóságokat, melyek általában a Bács-Kiskun Megyei Kormányhivatal Kiskunhalasi Járási Hivatal Járási Népegészségügyi Intézet, és a Bács-Kiskun Megyei Katasztrófavédelmi Igazgatóság Kiskunhalasi Katasztrófavédelmi Kirendeltsége, a forgalmazni kívánt termékkörtől függően. A szakhatóságok állásfoglalásának beérkezését követően kerül sor a működési engedély kiadására, amely 2016. január 1-től határozat formájában kerül kiadásra.

* Működési engedély adataiban történő változás:

A kérelmet formanyomtatványon kell benyújtani, illeték - és igazgatási díj mentes. A kereskedő a változást haladéktalanul, a nyitva tartási idő változást az azt megelőző 8 napon belül köteles bejelenteni, a változást a bejelentés alapján vesszük nyilvántartásba. Az üzlet használatára jogosult személyében történő változást - amennyiben az üzletben folytatott tevékenységet, illetve forgalmazott üzletköteles termékkört nem érinti - annak megfelelő igazolása mellett az új jogosult köteles bejelenteni.

* Működési engedéllyel üzemeltett üzlet megszűnése:

A kérelmet formanyomtatványon kell benyújtani, illeték - és igazgatási szolgáltatási díjmentes. Az üzlet megszűnését a megszűnést követő 8 napon belül kell jelenteni a jegyzőnek. A jegyző a bejelentést követően haladéktalanul visszavonja a működési engedélyt, és az üzletet törli a nyilvántartásból.

6. Az államigazgatási, önkormányzati és egyéb hatósági ügyekben az eljárást megindító irat benyújtására szolgáló postacím (postafiók szerinti cím, ha van), ügyfélfogadási vagy közönségkapcsolati cím és nyitvatartási idő

Balotaszállási Közös Önkormányzati Hivatal Zsanai Kirendeltsége

Címe: 6411Zsana, Kossuth u. 3.

Központi telefonszáma: 77/590-055

Ügyfélfogadási idő:

Hétfő - Csütörtök: 7.30 – 16 óráig Ebédidő: 12.00-12.30. óráig Péntek: 7.30-13.30 óráig Ebédidő: 12.00-12.30. óráig

7. Az államigazgatási, önkormányzati és egyéb hatósági ügyekben az eljárást megindító irat benyújtására, elintézésére, fellebbezésére nyitva álló határidő

* Bejelentés-köteles kereskedelmi tevékenység **a bejelentés napjával megkezdhető.**
* Bejelentés-köteles kereskedelmi tevékenység adataiban történő változás: A

bejelentés-köteles kereskedelmi tevékenység adataiban történő változást haladéktalanul, nyitva tartási idő változást az azt megelőző 8 napon belül köteles bejelenteni a kereskedő, az adatokban történő változást a bejelentés napján nyilvántartásba vesszük.

* Bejelentés-köteles kereskedelmi tevékenység megszüntetése: A bejelentés-köteles kereskedelmi tevékenység megszüntetését haladéktalanul be kell jelenteni, a megszüntetés napja a kereskedő által megjelölt nap, ha ez 8 napon túli, akkor a megszűnés a bejelentésének napja.
* Működési engedély kiadása iránti eljárás: Az ügyintézési határidő a kérelemnek az eljárásra hatáskörrel és illetékességgel rendelkező hatósághoz történő megérkezését követő napon kezdődik. Az ügyintézési határidő: 21 nap.
* Működési engedély adataiban történő változás: A kereskedő a változást haladéktalanul, a nyitva tartási idő változást az azt megelőző 8 napon belül köteles bejelenteni, a változást a bejelentés alapján vesszük nyilvántartásba.
* Működési engedéllyel üzemeltetett üzlet megszűnése: Az üzlet megszűnését a megszűnését követő 8 napon belül be kell jelenteni a jegyzőnek. A jegyző a bejelentést követően haladéktalanul visszavonja a működési engedélyt, és az üzletet törli a nyilvántartásból.

8. Az államigazgatási, önkormányzati és egyéb hatósági ügyekben használt formanyomtatványok listája

A kereskedelmi tevékenysége végzésének feltételeiről szóló 210/2009. (IX.29.)

Kormányrendelet /továbbiakban: Kormányrendelet/ 1. mellékelt A, B pontjában

9. Az államigazgatási, önkormányzati, és egyéb hatósági ügyekben igénybe vehető elektronikus programok elérése, időpontfoglalás

Önkormányzati Hivatali Portál

10. Az államigazgatási, önkormányzati, és egyéb hatósági ügyekben az ügytípusokhoz kapcsolódó jogszabályok jegyzéke, tájékoztatás az ügyfelet megillető jogokról és az ügyfelet terhelő kötelezettségekről

Az ügyfajtához kapcsolódó jogszabályok jegyzéke: 2005. évi CLXIV törvény a kereskedelemről, 210/2009. (IX.29.) Kormányrendelet a kereskedelmi tevékenységek végzésének feltételeiről, a 2009. évi LXXVI. Törvény a szolgáltatási tevékenység megkezdésének és folytatásának általános szabályairól.

Az önkormányzati hatósági ügyekben tájékoztatás az ügyfelet megillető jogokról és az ügyfelet terhelő kötelezettségekről az általános közigazgatási rendtartásról szóló 2016. évi CL. törvény előírásait kell alkalmazni.

.

https://epapir.gov.hu/